Flavell Te Ururoa: Obituaries — Sir Paul Reeves ONZ GCMG GCVO QSO 
Flavell Te Ururoa: Obituaries — Sir Paul Reeves ONZ GCMG GCVO QSO 
[Volume:675;Page:20599] 
TE URUROA FLAVELL (Maori Party—Waiariki) 
: 
Whatakaka te hau ki te uru 
Whakataka te hau ki te tonga 
Kia makinakina ki uta 
Kia mataratara ki tai 
E hi ake ana te atakura 
He tio he huka he hauhunga 
Tihei mauri ora! 
Kua tanuku te toka i te whenua. Kua hinga te totara o te wao. Kua ngu te kaiwhakarite o te Hahi. E Paora e moe. E te ringa raupa o te iwi e te kaituitui i te tangata e te kaikauhau o te rongopai e te kaiwero i nga Kawanatanga o te motu e te kaihapai o Te Titiriti o Waitangi e te kaikorero o Irihapeti e te tauira o te whakaiti me te rangimarie e te uri o Te Ati Awa e te kaikawe o te raukura ki nga topito katoa o te motu o te ao takoto mai takoto mai takoto mai. Whai atu koe e koro ki te ahuatanga o Tirikatene whai atu i a Te Atawhai Taiaroa a te Haunui whai atu i nga pihopa a te Manuhuia a te Whakahuihui whai atu i nga mate o na tata nei o tera o nga uri o Kahungungu a Meagan a Te Heikoko. No na tata nei te uri o Ngati Tuwharetoa haere koutou haere koutou haere koutou katoa.  
Ara no te korero o roto o Taranaki. He ngeri mana whenua te korero. Anei te korero: “Titiro titiro ki te maunga Titohea runga o Parihaka Waitotara. Ngati Moeahu Ngati Haupoto. Ko te takiritanga i te kahu o Wikitoria kaitoa kaitoa. Ko Tohu ko Te Whiti nga manu e rua i patu te hoariri ki te rangimarie kss aue kss aue! Ahakoa te pahuatanga o Parihaka ue ue ue ha!”. He korero tenei no roto o Taranaki ara no te whakapapa o te pihopa e takoto mai ra ki Tamaki-makau-rau.  
He pai tonu tenei rarangi korero i te mea ara no nga korero e pa ana ki a Ta Paora. I korero na tera o nga korero mo te maunga titohea ko Taranaki tera kakahutia e te hukahuka e te hukapapa. He tohu tera o te mate. Koia tenei whai i nga mate o Taranaki. Ko te Meringa Hohaia tera ko Lindsay MacLeod tera ko Matarena Rau-Kupa tera ko Tom Ellison tera nga uri o Te Atiawa tonu kua mate ina tata nei i te tau kua hipa ake. Kai reira ano hoki te korero mai mo Parihaka te kainga o te koroua nei te wahi i huihui ai nga iwi i nga tau kua hipa ake. Ara no nga marae tapu ko Parahuka ko Toroaanui ko Takitutu. Ara no te korero ko Waitotara te wai tuku kiri o nga matua nga tupuna e rere atu ra mai i Parihaka a ki te takutai moana. Ara no te korero mo te kahu o Wikitoria. He korero tera mo te ahuatanga o Ta Paora i te wa i a ia i mau nei te kakahu o Wikitoria hai Kawana Tianara mo te motu.  
He korero kai reira mo Te Whiti o Rongomai raua ko Tohu Kakahi. Ta ratau ko te kawe i tenei korero he honore he kororia he maungarongo ki te whenua he whakaaro pai ki nga tangata katoa. Ara ko te tauira tera o tenei mea o te rangimarie na Ta Paora tera i kawe ki nga topito katoa o te motu. I whai ia i te ahuatanga o nga poropiti nei. He aha he korero i tua atu atu? E ki ana te korero i patu te hoariri ki te rangimarie. Mena ka ata tiriro ki enei korero ka noho taupatupatu nga korero. Patu i te hoariri ki te rangimarie ara te korero nui. Koia Ta Paora i kawe nei te ahuatanga o te rangimarie ki te ao.  
Na te korero whakamutunga ahakoa te pahuatanga o Parihaka—ue ue ue ha! He whakamarama ake i te rangimarie o Taranaki ahakoa i patua ratau e te raupatu e te muru o te whenua he aha ta Taranaki? Kaua ki te hiki i te pu kao. Ko ta ratau ko te kawe i te ahuatanga o te korero o te Whiti o Rongomai raua ko Tohu Kakahi he rangimarie he rangimarie he rangimarie. He aha ta Ta Paora? He rangimarie he rangimarie he whakaiti. Koinei te korero nui ki a ia koia tena e takoto mai ra i Tamaki-makau-rau.  
Ko ta te Pati Maori he tautoko i nga poroporoaki nui ki a ia. Koia tera kua riro ki ona matua ki ona tupuna. E te Papa o te Motu e te ringa raupa o te iwi takoto mai takoto mai e moe. Ki te whanau e tautoko ake i nga ahuatanga o nga korero o te hunga kua tu ake i mua i a au ko te ki atu ki a ratau kia kaha kia toa kia manawanui. Kai wareware i a tatau Ta Paora koia tenei e whai i nga tapuwae o ratou kua ngaro. E koro takoto mai takoto mai takoto mai e moe. 
[ 
Cease the winds from the west 
Cease the winds from the south 
Let the piercing cold winds blow over the land 
And the intensely cold winds blow over the ocean 
As it heralds a red-tipped dawn  
With a sharpened air a touch of frost a promise of a glorious day. 
Behold the breath of life! 
The rock has crumbled to the ground. The great totara of the forest has fallen. An archbishop of the Anglican Church has been silenced. Sir Paul rest. To the worker with chafed hands of the people the challenger of the nation’s Governments the one who raised the profile of the Treaty of Waitangi Queen Elizabeth’s representative the epitome of humility and tranquillity the descendant of Te Ati Awa the bearer of the legacy to all extremities of the country and the world lie there rest there recline there. Sir your death follows the deaths of Whetu Tirikatene-Sullivan Te Atawhai Taiaroa Tione Haunui bishops Manuhuia Bennett and Te Whakahuihui Vercoe; the recent ones of Ngati Kahungunu Meagan Joe and Te Heikoko Mataira; and only a few days ago a descendant of Ngati Tuwharetoa Dean Stebbing passed away as well. So to all of you farewell. 
There is an aphorism in Taranaki. It is derived from a rhythmic chant with actions. Here it is: “Gaze towards the barren mountain above Parihaka and the Waitotara River Ngati Moeahu and Ngati Haupoto. It is the casting aside of Queen Victoria’s cloak; good riddance good job. Tohu and Te Whiti were the two prophets who defeated the enemy with peace. Kss oh kss oh! Despite the plundering of Parihaka the blows have landed the blows have landed. Ow!”. This is a maxim from within Taranaki and from the genealogy of the bishop who is lying there in Auckland.  
The line that this saying takes is a good one because so much of it is about Sir Paul. It speaks about a barren mountain which is Taranaki being cloaked in snow. That is a sign of death. This death then follows the deaths of Taranaki in regard to Te Meringa Hohaia Lindsay MacLeod Matarena Rau-Kupa and Tom Ellison actual decendants of Te Atiawa who have passed away over the past year. It mentions Parihaka the home of that elder the place where people gathered in past years. There were other sacred marae mentioned: Parahuka Toroaanui and Takitutu. It describes the Waitotara River as being the conveyor of the ancestors from Parihaka to the sea. It mentions the cloak of Queen Victoria which pertains to the time when Sir Paul was the Governor-General of the country.  
The maxim also mentions Te Whiti o Rongomai and Tohu Kakahi. Those two preached the message of honour glory peace on the land and goodwill to all people. Sir Paul was the epitome of peace and carried that message to all extremities of the country. He followed the example of these two prophets. What more can be said? According to the proverb the enemy was defeated through peaceful means. If one looks closely at these words the message contradicts itself. Defeating the enemy through peaceful means is the important message. And Sir Paul carried that message to the world.  
The final statement is that despite the plundering of Parihaka—“the blows have landed the blows have landed. Ow!”—to further demonstrate Taranaki’s peace it should be noted that even though they were hurt and affected by the confiscation of land what did Taranaki do? They did not pick up the gun no. What they did instead was to pick up what Te Whiti o Rongomai and Tohu Kakahi preached which was peace peace peace. What did Sir Paul advocate? Peace peace humility. This was the greatest thing to him. He who lies there in state in Auckland is an epitome of that.  
The Maori Party endorses the great farewell tributes being made to him. He is the one who has gone to his forefathers his ancestors. To the Father of the Nation the worker with chafed hands of the people lie there rest there sleep. To the family I endorse the tenor of the tributes expressed by those who stood before me. I urge them to be strong courageous and stout-hearted. Lest we forget this is Sir Paul the one who now follows the footsteps of those who are gone. O elderly one lie there rest there recline there sleep. 
]